FOTO'S: Bekendes vat hul kinders strand toe
JY LEES NOU FOTO'S: Bekendes vat hul kinders strand toe
Aktrise Jessica Simpson het onlangs dié foto van haar dogter Maxwell, of Maxi soos Jessica haar kleinding noem, op Instagram gedeel. Maxi en haar pa, Eric Johnson, speel heerlik op die strand. Hy gooi selfs die blonde dogtertjie hoog in die lug in - maar ons weet darem hy kan haar vang, want hy is ’n professionele Amerikaanse voetbalspeler.
Maxi en haar pa, Eric Johnson
SA sangeres Karlien van Jaarsveld het ’n soortgelyke idee as Jessica gehad. Karlien is op die oomblik in Sun City saam met haar gesin vir die naweek se SAMA-toekennings en het dié tyd gebruik om haar tweeling, Daniël en Eliah, "strand" toe te vat - selfs al is dit dan nou nie ’n regte see nie!
Karlien se CD "Uitklophou" is vir ’n SAMA benoem in die afdeling vir die beste pop-album in Afrikaans.
Die Afrikaanse sanger Sean Else het ook ’n tydjie gelede sy hele gesin strand toe geneem en die mooi foto's op Facebook gedeel. Kyk net hoe breed glimlag sy vrou, Carla, saam met hul drie seuns Vaughn, Caylem en Daniel.
Nog van Sean se strand-foto's
Die model en TV-persoonlikheid Minki van der Westhuizen en haar rugbyspeler-man, Ernst Joubert, het vroeër die jaar ook hul eersteling see toe gevat. Baba Katerien het te kostelik gelyk op die foto's wat Minki gedeel het van hul vakansie in Florida in Amerika!
Minki en Ernst se dogter Katerien speel op die strand